b"\n_START_ARTICLE_\nCandelieri\n_START_PARAGRAPH_\nCandelieri o a candelieri, \xc3\xa9s una veu italiana amb la qual es descriu un tipus d'ornamentaci\xc3\xb3 que va sorgir a It\xc3\xa0lia pr\xc3\xa0cticament en el renaixement per reminisc\xc3\xa8ncies de l'art antic, i que encara que es pot apreciar a la pintura i la cer\xc3\xa0mica \xc3\xa9s en l'aplicaci\xc3\xb3 de relleus escult\xc3\xb2rics en l'arquitectura, on aquesta ornamentaci\xc3\xb3, amb diferents combinacions es prodiga m\xc3\xa9s._NEWLINE_\xc3\x89s la t\xc3\xadpica decoraci\xc3\xb3 vegetal on es mostren fulles d'acant, cintes, roleus de girangonses, que s'aplica principalment en un subtil relleu dintre de les pilastres o columnes i \xc3\xa9s utilitzat tamb\xc3\xa9 dintre de les capelles d'esgl\xc3\xa9sies i catedrals com es pot apreciar al retaule major de la Col\xc2\xb7legiata de Santa Maria de Gandia (1502-1508) en els fronts dels pilars. Una mica abans el 1495 Pedro Berruguete a les seves pintures al fresc de la capella de Sant Pere a la catedral de Toledo ja va comen\xc3\xa7ar a desenvolupar aquesta decoraci\xc3\xb3. Juan de Flandes l'aplica a la decoraci\xc3\xb3 del retaule major de la Catedral Nova de Salamanca i en la taula de Crist a Ema\xc3\xbas del retaule major de la Catedral de Pal\xc3\xa8ncia. Un altre exemple d'aquesta rica decoraci\xc3\xb3 es d\xc3\xb3na en la fa\xc3\xa7ana de la Universitat de Salamanca. _NEWLINE_Aquesta decoraci\xc3\xb3 a la pen\xc3\xadnsula Ib\xc3\xa8rica es va anar allargant durant els estils plateresc i barroc, nomenada tamb\xc3\xa9 \xc2\xabzarcillo de acanto\xc2\xbb, encara que l'acant natural no treu circells, les flors i calzes que es troben sovint en aquesta ornamentaci\xc3\xb3 s\xc3\xb3n gaireb\xc3\xa9 sempre semblants al perfil d'una fulla d'acant per\xc3\xb2 amb un disseny molt lliure per part de l'autor; acostuma a estar realitzada en plafons rectangulars i amb un centre conformat per una copa o canelobre i als costats la decoraci\xc3\xb3 \xc3\xa9s sim\xc3\xa8trica."